Diari Oficial de la Generalitat Valenciana


Sumari del DOGV 5152, del 12-12-2005 (2005/13322)

Acord de 6 d'octubre de 2005, de la Comissió Territorial d'Urbanisme de València, relatiu a la taxació conjunta del sector industrial El Pla II, correcció d'errades, de Villanueva de Castellón.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5152

Data del DOGV
:   12-12-2005

Secció del DOGV
:   V. ALTRES ANUNCIS - F) EXPROPIACIONS

Número del document
:   2005/13346


Organisme emissor
:   Conselleria de Territori i Habitatge

Tipus de document
:   Acord

Acord de 6 d'octubre de 2005, de la Comissió Territorial d'Urbanisme de València, relatiu a la taxació conjunta del sector industrial El Pla II, correcció d'errades, de Villanueva de Castellón. [2005/X13455]
  
En relació amb l'expedient de referència, vist l'escrit remés per l'Ajuntament de Villanueva de Castellón, amb data de registre d'entrada en aquest Servei Territorial de 19 de setembre de 2005, referit a l'errada que s'ha pogut observar en l'Acord del passat 7 de juliol de 2005, de la Comissió Territorial d'Urbanisme, relatiu a la taxació conjunta del sector industrial El Pla II, es ressalten els següents antecedents i fonaments jurídics:
  
Antecedents
  
U. En data 7 de juliol de 2005, la Comissió Territorial d'Urbanisme de València acorda aprovar definitivament el Projecte d'expropiació forçosa per taxació conjunta per a desenvolupar i gestionar el planejament del sector El Pla II del PGOU de Villanueva de Castellón; Aprovar les valoracions de béns i drets que s'han d'expropiar, com també resoldre totes les al·legacions presentades pels interessats en el procediment, d'acord amb els informes de l'Ajuntament que expròpia; i declarar la urgent ocupació dels béns i drets afectats.
  
Dos. Quant al sòl objecte d'explotació, com queda especificat en l'antecedent cinqué de l'Acord, es tracta de sòl urbanitzable d'ús industrial, per la qual cosa li és d'aplicació l'article 27 de la Llei 6/1998, del règim del sòl i valoracions (en endavant LRSV). No obstant això, en el fonament jurídic quart, es fa referència a l'article 28 LRSV, relatiu a valoracions a sòl urbà.
  
Tres. Detectat l'error material per aquest ajuntament, se sol·licita a aquesta Comissió que el rectifique.
  
Quatre. La Comissió Informativa de la Comissió Territorial d'Urbanisme de València, en la sessió del 29 de setembre de 2005, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments jurídics
  
Primer. Disposa l'article 105.2 de la Llei 30/1992, de 26 de novembre, de Règim jurídic de les administracions públiques i del procediment administratiu comú, que les administracions públiques poden, en qualsevol moment, d'ofici o a instància dels interessats, rectificar els errors materials existents en els seus actes, aquest instrument de la rectificació d'errades constituïx una via legal dirigida a esmenar de manera directa, eficaç i sense subjecció a cap procediment, meres equivocacions que afecten els elements accidentals de l'acte administratiu, com ocorre en el present cas.
  
Segon. L'aprovació definitiva dels projectes d'expropiació per taxació conjunta, correspon a la Comissió Territorial d'Urbanisme conforme al que establixen els apartats del 6 al 8 de l'article 202 del Reglament de gestió urbanística, aprovat pel Reial Decret 3.288/1978, de 25 d'agost (en endavant RGU) i en l'article 10.e) del Reglament d'òrgans urbanístics de la Generalitat, aprovat per Decret 201/2003, de 3 d'octubre, del Govern Valencià.
  
A la vista de tot el que antecedix, la Comissió Territorial d'Urbanisme, en la sessió del 6 d'octubre de 2005, acorda:
  
Rectificar l'Acord de data 7 de juliol de 2005, pel qual es va aprovar definitivament la taxació conjunta de referència, i queda redactat el fonament jurídic quart de l'esmentat acord amb el contingut següent:
  
?Quart. La valoració del sòl ha d'efectuar-se seguint els criteris de l'article 27 LRSV per tractar-se de sòl urbanitzable?.
  
Contra el present acord, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i article 55 del Títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.
  
Si és el cas les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià, i article 55 del Títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà de la data de recepció de la present notificació.
  
L'esmentat article 44 de la Llei 29/1998 establix literalment:
  
?Art. 44.1. En els litigis entre administracions públiques no cal interposar recurs en via administrativa. No obstant això, quan una administració interpose recurs contenciós administratiu contra una altra, pot requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.
  
Tot això sense perjudici que puga exercir qualsevol altre recurs o acció que estime oportú?.
  
Fet que se certifica amb anterioritat a l'aprovació de l'acta corresponent i a reserva dels termes necessaris que es deriven d'aquesta, conforme ho autoritza l'article 27-5 de la Llei 30/92, de 26 de novembre, de Règim jurídic de les administracions públiques i del procediment administratiu comú (LRJAP-PAC).